Základná škola s materskou školou Breza, Lán 314, 029 53 Breza

zsbreza314@gmail.com, tel. čísla: 043/55 76 221, 0905 494 137

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**DESATORO ONLINE VYUČOVANIA**

1. Žiak sa na online hodinu prihlasuje pod svojím menom a priezviskom vždy presne načas, nezabúda sa slušne pozdraviť.
2. Žiak má počas celej online hodiny zapnutú kameru, ktorá sníma jeho tvár.
3. Žiak si pred hodinou pripraví všetky pomôcky, ktoré potrebuje k práci.
4. Žiak sa snaží zabezpečiť, aby ho nikto počas hodiny nevyrušoval a snaží sa odstrániť všetky nežiaduce zvuky z miestnosti, ktoré by mohli narúšať priebeh hodiny. Rodičia a ani iní rodinní príslušníci nesmú vstupovať do online vyučovacej hodiny. V prípade, že rodič chce komunikovať s učiteľom, môže tak urobiť cez správy v edupage, prípadne telefonicky.
5. Žiak má stále zapnutý mikrofón, aktívne komunikuje s učiteľom, mikrofón vypína len na vyzvanie učiteľa.
6. Žiak počas hodiny nepije žiadne nápoje a nekonzumuje žiadne jedlo.
7. Ak by žiak potreboval na chvíľku z rôznych dôvodov odísť z hodiny (WC, ...), slušne o to požiada učiteľa.
8. Chat žiak používa výlučne na komunikáciu s učiteľom. Ospravedlnenie žiakovej neprítomnosti na hodine zo zdravotných dôvodov alebo pre rôzne technické problémy žiada výlučne rodič, inak bude táto hodina evidovaná ako neospravedlnená.
9. Za neospravedlnenú neúčasť budeme považovať aj svojvoľné vypnutie z hodiny resp. časté vypínanie sa z online hodiny s tým, že nejde doma internet. Ak nemá rodič predplatené väčšie množstvo dát alebo je nedostatočná technika, žiak má možnosť po pretestovaní a dohode s vedením školy zúčastňovať sa vyučovania v škole v skupine piatich detí a učiteľa. Vyučujúci neospravedlnenú neprítomnosť nahlasuje triednemu učiteľovi a triedny učiteľ postih za neospravedlnené neúčasti rieši s rodičom.
10. Vytváranie zvukových alebo zvukovo-obrazových záznamov z online hodiny je zakázané, je porušením autorských práv. V prípade, že učiteľ považuje za potrebné tieto materiály žiakom doručiť, tak ich doručí.